THMUIทะยานกว่า11% นิวไฮรอบ1เดือน หลังจ่อบุ๊ครายได้165ลบ. ดันผลงานQ2โตแจ่ม
THMUI ทะยานกว่า 11% นิวไฮรอบ 1 เดือน หลังเตรียมบุ๊ครายได้วางท่อประปา 165 ลบ. หนุนผลงาน Q2 โตแจ่ม ล่าสุด ณ เวลา 11.31 น. อยู่ที่ 1.69 บาท บวก 0.17 บาท หรือ 11.18% สูงสุดที่ 1.74 บาท ต่ำสุดที่ 1.55 บาท ด้วยมูลค่าซื้อขาย 11.99 ล้านบาท
15 มิ.ย. 2561

ผู้สื่อข่าวรายงานว่า ราคาหุ้น บริษัท ไทยมุ้ย คอร์ปอเรชั่น จำกัด (มหาชน) หรือ THMUI ล่าสุด ณ เวลา 11.31 น. อยู่ที่ 1.69 บาท บวก 0.17 บาท หรือ 11.18% สูงสุดที่ 1.74 บาท ต่ำสุดที่ 1.55 บาท ด้วยมูลค่าซื้อขาย 11.99 ล้านบาท

ทั้งนี้ ราคาหุ้น THMUI ปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 1.70 บาท เมื่อวันที่ 15 พ.ค.2561 หลังผู้บริหารคาดว่าผลงานในไตรมาส 2/61 มีแนวโน้มเติบโตสูงกว่าไตรมาส 1/61 หลังรับรู้รางได้โครงการวางท่อประมูลค่า 165 ล้านบาท และเตรียมเข้าร่วมประมูลงานใหม่อย่างต่อเนื่อง โดยคาดว่าผลงานในปีนี้จะทำนิวไฮ ซึ่งตั้งเป้ารายได้จะเติบโตไม่ต่ำกว่า 35% เมื่อเทียบจากปีก่อน
โดย นายทชากร ลีลาประชากุล ประธานเจ้าหน้าที่บริหาร THMUI เปิดเผยถึงแนวโน้มผลประกอบการไตรมาส 2/61 คาดว่าจะเติบโตต่อเนื่องจากไตรมาสที่ผ่านมาและเมื่อเทียบกับงวดเดียวกันของปีก่อน จากความสำเร็จในงานโครงการวางท่อประปาบางส่วน ที่จังหวัดภูเก็ต และจังหวัดพังงา มูลค่ารวมประมาณ 165 ล้านบาท และสามารถรับรู้รายได้เข้ามาทันทีในไตรมาส 2/2561
นอกจากนี้ บริษัทยังเดินหน้าประมูลงานใหม่อย่างต่อเนื่องอีกหลายโครงการ จากลูกค้าซึ่งอยู่ในหลากหลายอุตสาหกรรม รับอานิสงส์การขับเคลื่อนการลงทุนของภาครัฐบาลและเอกชน โดยเฉพาะโครงการระเบียงเศรษฐกิจพิเศษภาคตะวันออก (EEC) ที่มีการขยายท่าเรือ ขยายสนามบิน มอเตอร์เวย์ งานก่อสร้าง โรงไฟฟ้า และอื่น ๆ หนุนความต้องการใช้สินค้าและบริการของบริษัทเพิ่มขึ้น
โดยปัจจุบันมีการเซ็นสัญญาซื้อลวดสลิงและบริการตรวจสอบลวดสลิงเข้ามาแล้ว เป็นสัญญารายปีสนับสนุนการเติบโตของรายได้ในระยะยาว ควบคู่กับความสามารถในการบริหารจัดการสต็อกสินค้า และการบริหารจัดการภายในให้ดียิ่งขึ้น เพื่อรักษาอัตรากำไรขั้นต้นให้อยู่ในระดับที่สูงถึง 40% จึงมั่นใจผลงานปีนี้ทำนิวไฮ เป้ารายได้จะเติบโตไม่ต่ำกว่า 35% เมื่อเทียบกับปี 2560 รายได้อยู่ที่ 387.36 ล้านบาท กำไรสุทธิ 21.34 ล้านบาท